Masser af aalborgensere var mødt op for at se resultatet af to ugers anstrengelser. Malerlærlinge fra teknisk skole og kvarterets unge har hjulpet kunstneren Jakob Brostrup med at male et kæmpe murmaleri. - Jeg har aldrig malet særligt meget, så det har været sjovt at prøve, fortæller Siyar Anslan der er en af de unge der har deltaget i det kreative projekt. Murmaleriet har kostet i omegnen af 300.000 kroner - penge der kommer fra Integrationsministeriet og BRF Kredit. - Vi er i det daglige med til at låne penge til boligområderne og derfor vil vi også gerne være med til at forbedre vilkårene for beboerne og forskønne området, siger Lene Hjorth der er social ansvarlighedschef i BRF Kredit.

Referat:
Det socialt belastede kvarter Aalborg Øst har fået et nyt vartegn. Beboerne har sammen med en københavnsk kunstner skabt et kæmpe murmaleri. Det skal være med til at ændre bydelens image. 

 